Diari Oficial de la Generalitat Valenciana


Sumari del DOGV 7347, del 27-08-2014 (2014/7803)

RESOLUCIÓ de 21 d'agost de 2014, del director general de Seguretat i Protecció Ciutadana, per la qual es concedixen tres beques per a la realització de pràctiques professionals en la Direcció General de Seguretat i Protecció Ciutadana i s'adopten altres decisions derivades de les previsions contingudes en la convocatòria de les esmentades beques, efectuada a través de l'Orde 8/2014, de 22 de maig, de la Conselleria de Governació i Justícia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7347

Data del DOGV
:   27-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7803


Data del document
:   21-08-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 21 d'agost de 2014, del director general de Seguretat i Protecció Ciutadana, per la qual es concedixen tres beques per a la realització de pràctiques professionals en la Direcció General de Seguretat i Protecció Ciutadana i s'adopten altres decisions derivades de les previsions contingudes en la convocatòria de les esmentades beques, efectuada a través de l'Orde 8/2014, de 22 de maig, de la Conselleria de Governació i Justícia. [2014/7803]  
Vistes les actuacions realitzades en la Direcció General de Seguretat i Protecció Ciutadana per a la tramitació i resolució dels expedients incoats a partir de les sol·licituds presentades a la convocatòria de tres beques per a la realització de pràctiques professionals en este centre directiu, es resol la convocatòria basant-se en els següents  
  
Antecedents de fet  
  
Primer. Mitjançant l'Orde 8/2014, de 22 de maig, de la Conselleria de Governació i Justícia, es van convocar tres beques per a la realització de pràctiques professionals en la Direcció General de Seguretat i Protecció Ciutadana (DOCV 7282, 27.05.2014).  
La convocatòria té com a objecte la concessió de tres beques, sota els principis de publicitat i concurrència competitiva, per a la realització de pràctiques professionals en la Direcció General de Seguretat i Protecció Ciutadana, per a donar suport a la formació complementària, millora i especialització professional de titulats universitaris, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb estes, per a la millora i l'actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desenrotllament i la difusió de la biblioteca de l'IVASPE i en el Centre d'Investigació en Seguretat i Emergències (CISE).  
Segon. Vistes les sol·licituds presentades, després d'un estudi previ dels expedients, es va procedir a valorar els mèrits d'acord amb la informació de l'autobaremació obtinguda de forma automàtica a l'omplir el currículum.  
Tercer. La Comissió de Valoració establida en la base octava de l'Orde 8/2014, de 22 de maig, de la Conselleria de Governació i Justícia, es va reunir en data 16 de juny de 2014, on es van exposar els criteris que s'ha de seguir als efectes de valoració dels expedients, manera d'efectuar les entrevistes i baremació de les sol·licituds segons el que establixen les bases de la convocatòria, i van quedar ratificats per la Comissió de Valoració els criteris exposats.  
Quart. La Comissió de Valoració es va reunir novament en data 19 de juny de 2014 i en esta sessió es va decidir publicar aquelles sol·licituds que no complien els requisits establits en les bases de la convocatòria i els supòsits en què es podria considerar els aspirants desistits de la seua sol·licitud.  
Que, amb la mateixa data 19 de juny de 2014 i segons el que establix la base novena, apartat 3 de l'esmentada orde, la Comissió acorda que es procedisca a la publicació en el portal institucional de la Generalitat en Internet ?www.gov.gva.es- durant 10 dies de la llista provisional, ordenada segons la puntuació obtinguda per tots els aspirants.  
De conformitat amb el que establix la base novena, 4 van quedar determinats els aspirants que no havien superat la primera fase del procés de selecció per haver obtingut una qualificació inferior a 8 punts en la suma dels cinc primers apartats (A a E) del barem inclòs en l'annex II de la convocatòria, així com els que van superar la primera fase del procés de selecció per haver obtingut 8 punts o més en la suma dels esmentats apartats.  
Quint. De conformitat amb el que establix la base novena, apartat 3 de la convocatòria, es va publicar en seu electrònica o portal institucional de la Generalitat en Internet la puntuació provisional durant 10 dies per a la fase d'al·legacions.  
Sext. Després de l'anterior, de conformitat amb el que establix l'apartat F de l'annex II de la convocatòria, es va citar a l'entrevista personal, realitzada el dia 14 de juliol de 2014, a les persones que van obtindre una valoració mínima de 8 punts en la suma dels cinc primers apartats del barem.  
La Comissió es va reunir el dia 28 de juliol de 2014 per a la puntuació de l'entrevista de cada aspirant, de la sessió i valoracions realitzades de les quals es va alçar acta. En l'esmentada acta s'arreplega de forma exhaustiva allò que ha passat en esta sessió.  
  
Fonaments de dret  
  
Primer. De conformitat amb el que es preveu en el títol IX del Decret 88/2014, de 13 de juny, del Consell, pel qual s'establix l'estructura bàsica de la Presidència i de les conselleries de la Generalitat, i en l'article 4 del Decret 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia, l'òrgan competent per a resoldre els expedients tramitats a l'empara de l'orde esmentada és el conseller de Governació i Justícia.  
Segons el que disposa l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que establix la base onzena, apartat 1 de l'Orde 8/2014, de 22 de maig, de 2014, de la Conselleria de Governació i Justícia, per la qual es convoquen tres beques per a la realització de pràctiques professionals en la Direcció General de Seguretat i Protecció Ciutadana, es delega en l'esmentada direcció general la facultat de resoldre estes beques i se l'autoritza perquè dicte les resolucions i instruccions necessàries per al desplegament i l'execució d'esta orde. Cosa que es fa constar als efectes del que preveu l'article 13.4 de l'esmentada Llei 30/1992.  
  
Segon. Els expedients incoats com a conseqüència de les sol·licituds de beques s'han tramitat de conformitat amb el que establixen les bases de l'Orde 8/2014, de 22 de maig, de 2014, de la Conselleria de Governació i Justícia, i la resolució es dicta d'acord amb el que establix la base onzena de l'esmentada orde.  
Tercer. En la base primera, apartat 1 de la convocatòria, s'arreplega la titulació admesa per a poder optar a estes beques, i s'hauran d'inadmetre a tràmit aquelles sol·licituds que no complisquen el que establix l'esmentat apartat.  
Així mateix, hauran de ser objecte d'inadmissió a tràmit les sol·licituds la presentació de les quals s'haja fet fora del termini que s'establix en la base quarta, apartat 4 de l'annex I de l'orde que regula estes beques.  
Quart. Els articles 90 i 91 de la Llei 30/1992, de Règim Jurídic de les Administracions Públiques i del Procediment Administratiu Comú, arrepleguen el desistiment com a forma de posar fi al procediment.  
  
Quint. En virtut del que establix l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, es consideraran desistits els aspirants que, després d'haver sigut requerits, no esmenen la falta o acompanyen els documents preceptius.  
Sext. De conformitat amb el que establix l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, podrà acordar-se l'ampliació del termini màxim de resolució i notificació per mitjà de motivació clara de les circumstàncies concurrents; i de conformitat amb l'article 49 del mateix text legal, l'Administració, excepte precepte en contra, podrà concedir d'ofici o a petició dels interessats una ampliació dels terminis establits que no n'excedisca la mitat.  
  
Sèptim. La base novena, apartat 1 de l'annex I de l'orde, per la qual es convoquen estes beques, establix que:  
«El procés de selecció consistirà en dos fases: la valoració dels mèrits al·legats per les persones aspirants i la realització d'una entrevista».  
Octau. De conformitat amb el que establix la base novena, apartat 5 de l'annex I de l'orde, per la qual es convoquen estes beques:  
«Finalitzat el procés de selecció, la Comissió de Valoració, en el termini de 10 dies, elaborarà una proposta de resolució que contindrà la relació de persones beneficiàries, així com la borsa de reserva constituïda pels aspirants que no resulten adjudicataris de la beca, prioritzada per orde de puntuació, per a cobrir les vacants que puguen sorgir durant el període de gaudi.  
Així mateix, s'inclourà una relació de les persones aspirants les sol·licituds de les quals hagen sigut desestimades, indicant-hi les causes que han motivat la denegació».  
Nové. En la base quinzena de la convocatòria es regula la borsa de reserva i s'establix que:  
«Es constituirà una borsa de reserva, prioritzada per orde decreixent de puntuació».  
Al seu torn, en l'apartat 3 de l'esmentada base quinzena es preveu que:  
«En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca per la resta del període màxim de gaudi d'esta entre els integrants de les borses regulades en esta base o podrà declarar-se deserta.»  
  
Deu. Les sol·licituds presentades seran valorades per una comissió de valoració constituïda d'acord amb el que s'ha determinat en la base octava de l'annex I de la convocatòria.  
Onze. La base desena de la convocatòria regula la dotació de les beques convocades, i establix, entre altres punts, que cada una de les beques estarà dotada amb 1.000,00 - (mil euros) bruts mensuals.  
Dotze. La base sexta de la convocatòria preveu que:  
«1. El període de duració de les beques serà de dotze mesos des de la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 de juny de 2014. La no incorporació injustificada d'un becari o becària en la data indicada en la resolució de concessió s'interpretarà com una renúncia a la beca concedida. En este cas es podrà concedir una nova beca a la persona candidata que corresponga segons la regulació de la bossa de reserva per a substitucions establida en la base quinzena d'esta convocatòria, o podrà deixar-se deserta.  
  
2. Sense perjuí del que preveu el paràgraf anterior, la duració de les beques podrà prorrogar-se, mitjançant una resolució expressa, per un període màxim de 12 mesos, sempre que existisca crèdit adequat i suficient en els Pressupostos de la Generalitat per a l'exercici 2015 i 2016, i que l'exercici de l'activitat que s'estiga efectuant així ho requerisca o aconseje.»  
Per tot això, de conformitat amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i l'article 9 del Decret 132/2009, de 4 de setembre, del Govern Valencià, pel qual es regula la concessió de beques, i a proposta de la Comissió de Valoració d'esta convocatòria, fent ús de les atribucions que tinc delegades, resolc:  
  
  
Primer  
Declarar que els aspirants assenyalats no han superat el procés de selecció i desglossar-los en els supòsits següents:  
Segon  
Concedir als assenyalats per orde decreixent de puntuació en la suma total del procés de selecció una beca per a la realització de pràctiques professionals en la Direcció General de Seguretat i Protecció Ciutadana durant l'exercici 2014:  
Tercer  
Declarar que els aspirants següents han superat el procés selectiu, però no resulten beneficiaris de cap de les beques convocades i passen a integrar, de conformitat amb la base quinzena de la convocatòria, la corresponent borsa de reserva, desglossats de la manera següent:  
  
Quart. El període de duració de les beques s'iniciarà el dia 1 de setembre de 2014 i finalitzarà el 31 d'agost de 2015.  
De conformitat amb el que establix l'Orde 8/2014, de 22 de maig, de la Conselleria de Governació i Justícia, cada una de les beques que es concedisca estarà dotada amb 1.000,00 - (mil euros) bruts mensuals, a càrrec de la línia de subvenció T7270000, inclosa en el programa 222.20 dels pressupostos de la Generalitat per als anys 2014 i 2015, destinat a beques per a treballs i estudis d'investigació.  
  
  
Contra esta resolució, que posa fi a la via administrativa, podrà interposar-se un recurs potestatiu de reposició davant del conseller de Governació i Justícia, d'acord amb el que disposen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé es podrà plantejar directament un recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 21 d'agost de 2014.- El director general de Seguretat i Protecció Ciutadana: Manuel Roca Melchor.